Staten har netop godkendt det Buddhistiske Center i Vesterbølle i Himmerland som religiøs menighed. - Jeg græd af lykke, da vi fik brev fra Kirkeministeriet, fortæller Claus Hermansen, der er leder af Buddhistisk Center i Himmerland. Han fortsætter: - Det får stor betydning for os, da vi nu kan foretage vielser, som er gældende på lige fod med folkekirkens. På det juridiske plan er vi også glade for blåstemplingen, da det betyder, at min hustru og jeg får mulighed for at donere stedet til andre, når vi en gang dør, fortæller han. Der er ikke noget fastlagt ritual i forbindelse med en tibetansk buddhistisk vielse. Menigheden har en forening, som kaldes Stupa, og dens åndelige leder er Shangpa Rinpoche, som har en tibetansk buddhistisk tankegang. Buddhistisk Center er placeret på en økologisk bondegård.

Opsummering:
Buddhistisk Center i Himmerland er blevet godkendt som religiøs menighed, og det betyder, at man nu kan blive gift på buddhistisk manér på centret.